Virallinen lehti nro C 380 , 16/12/1996 s. 0050



Ehdotus neuvoston asetukseksi (EY) euron käyttöön ottamisesta (KOM(96)0499 - C4-0579/96 - 96/0250(CNS)) Ehdotus hyväksyttiin seuraavin tarkistuksin: (Tarkistus 7) Johdanto-osan 2 kappale >Alkuperäinen teksti> (2) Eurooppa-neuvosto päätti Madridissa 15 ja 16 päivänä joulukuuta 1995 pidetyssä kokouksessa, että Euroopan yhteisen rahan nimi on «euro»; perustamissopimuksessa Euroopan rahayksiköstä käytetyn yleisen ecu- nimen asemesta käytetään euro- nimeä; euro on niissä jäsenvaltioissa, joita ei koske poikkeus, rahayksikkö, joka jaetaan sataan alayksikköön, jonka nimi on «sentti»; sentti-nimen määritelmä ei estä nimen yleisessä kielenkäytössä esiintyvien muotojen käyttöä jäsenvaltiossa; >EP:n äänestyksessä hyväksytty teksti> (2) Eurooppa-neuvosto päätti Madridissa 15 ja 16 päivänä joulukuuta 1995 pidetyssä kokouksessa, että Euroopan yhteisen rahan nimi on «euro»; perustamissopimuksessa Euroopan rahayksiköstä käytetyn yleisen ecu- nimen asemesta käytetään euro- nimeä; euro on niissä jäsenvaltioissa, joita ei koske poikkeus, rahayksikkö, joka jaetaan sataan alayksikköön, jonka nimi on «sentti»; (Tarkistus 8) Johdanto-osan 8 kappale a (uusi) >EP:n äänestyksessä hyväksytty teksti> (8a) ennen tätä siirtymävaihetta ja sen aikana on välttämätöntä tehdä kaikki mahdollinen, jotta saadaan kaikki EU:n taloudelliset toimijat ja EU:n jäsenvaltioiden käyttäjät tiedostamaan asia; (Tarkistus 29) Johdanto-osan 9 kappale >Alkuperäinen teksti> (9) euro on Euroopan keskuspankin (EKP) ja osallistuvien jäsenvaltioiden keskuspankkien laskentayksikkö; tämä ei estä kansallisia keskuspankkeja pitämästä kansallisen rahayksikön määräistä kirjanpitoa siirtymäkauden aikana, erityisesti henkilöstönsä ja julkishallinnon osalta, >EP:n äänestyksessä hyväksytty teksti> (9) euro on Euroopan yhteisön toimielinten ja osallistuvien jäsenvaltioiden keskuspankkien laskentayksikkö; tämä ei estä kansallisia keskuspankkeja pitämästä kansallisen rahayksikön määräistä kirjanpitoa siirtymäkauden aikana, erityisesti henkilöstönsä ja julkishallinnon osalta, (Tarkistus 9) Johdanto-osan 9 kappale a (uusi) >EP:n äänestyksessä hyväksytty teksti> euron käytön edistämiseksi alusta lähtien keskuspankkien on annettava rahoituslaitosten käyttöön muunto- ohjelmistoja, jotta kaikki velalliset voivat maksaa luottonsa haluamassaan valuutassa määritellyllä tilirahalla, jolloin summa muutetaan automaattisesti luotonantajan valuuttaan, mikäli se ei ole sama valuutta. (Tarkistus 10) 1 artiklan toinen luetelmakohta Tämä tarkistus koskee vain niitä jäsenvaltioita, jotka tekevät eron «lain» ja «asetuksen» välille >Alkuperäinen teksti> - 'oikeudellisilla asiakirjoilla' tarkoitetaan säädöksiä, hallinnollisia määräyksiä, lainkäyttöpäätöksiä, sopimuksia, yksipuolisia oikeustoimia, muita maksuvälineitä kuin seteleitä ja metallirahoja sekä muita asiakirjoja, joilla on oikeusvaikutus, >EP:n äänestyksessä hyväksytty teksti> - 'oikeudellisilla asiakirjoilla' tarkoitetaan lain ja asetuksen tasoisia säädöksiä, hallinnollisia määräyksiä, lainkäyttöpäätöksiä, sopimuksia, yksipuolisia oikeustoimia, muita maksuvälineitä kuin seteleitä ja metallirahoja sekä muita asiakirjoja, joilla on oikeusvaikutus, (Tarkistus 30) 2 artikla >Alkuperäinen teksti> Osallistuvien jäsenvaltioiden yhteinen raha on euro. Rahayksikkö on yksi euro. Yksi euro jakautuu sataan senttiin. >EP:n äänestyksessä hyväksytty teksti> Euroopan yhteisön ja osallistuvien jäsenvaltioiden yhteinen raha on euro. Rahayksikkö on yksi euro. Yksi euro jakautuu sataan senttiin ((Tarkistus ei koske suomalaista käännöstä.)). (Tarkistus 11) 3 artiklan ainoa alakohta a ja b (uudet) >EP:n äänestyksessä hyväksytty teksti> Valuutan muunto osallistuvan jäsenvaltion valuutan ja euron välillä on maksutonta. >EP:n äänestyksessä hyväksytty teksti> Osallistuvien jäsenvaltioiden välinen valuutanvaihto perustuu vain virallisiin vaihtokursseihin ja kaikki transaktiokustannukset on ilmoittettava erikseen. (Tarkistus 31) 4 artikla >Alkuperäinen teksti> Euro on Euroopan keskuspankin (EKP) ja osallistuvien jäsenvaltioiden keskuspankkien laskentayksikkö. >EP:n äänestyksessä hyväksytty teksti> Euro on Euroopan yhteisön toimielinten ja osallistuvien jäsenvaltioiden keskuspankkien laskentayksikkö. (Tarkistus 12) 5 artikla >Alkuperäinen teksti> Siirtymäkauden aikana sovelletaan 6, 7, 8 ja 9 artiklaa. >EP:n äänestyksessä hyväksytty teksti> Siirtymäkauden aikana sovelletaan 6, 7, 8 ja 9a artiklaa. (Tarkistus 13) 7 artikla >Alkuperäinen teksti> Osallistuvien jäsenvaltioiden rahayksikköjen korvaaminen eurolla ei muuta korvaamispäivänä olemassa olevissa oikeudellisissa asiakirjoissa käytettyä yksikköarvoa. >EP:n äänestyksessä hyväksytty teksti> Osallistuvien jäsenvaltioiden rahayksikköjen korvaaminen eurolla ei voi yksin muuttaa korvaamispäivänä olemassa olevissa oikeudellisissa asiakirjoissa käytettyä sanamuotoa. (Tarkistus 14) 8 artiklan 1 kohta >Alkuperäinen teksti> (1) Toimet, jotka suoritetaan kansallisen rahayksikön käyttöön velvoittavien oikeudellisten asiakirjojen mukaisesti, suoritetaan kansallisen rahayksikön määräisinä. Toimet, jotka suoritetaan euroyksikön käyttöön velvoittavien oikeudellisten asiakirjojen mukaisesti, suoritetaan kyseisen rahayksikön määräisinä. >EP:n äänestyksessä hyväksytty teksti> (1) Ennen siirtymävaiheen loppua yksityistä taloudellista toimijaa ei tämän asetuksen perusteella voi velvoittaa käyttämään euroa laskentayksikkönä tai maksun suorittamisen tai vastaanottamisen välineenä. 1 päivästä tammikuuta 1999 lähtien kaikki laeista tai asetuksista johtuvat rajoitteet euron käytölle kumoutuvat. (Tarkistus 15) 8 artiklan 2 kohta >Alkuperäinen teksti> (2) 1 kohdan säännöksiä sovelletaan, jolleivät osapuolet ole sopineet muusta. >EP:n äänestyksessä hyväksytty teksti> Poistetaan. (Tarkistus 16) 8 artiklan 3 kohta >Alkuperäinen teksti> (3) Huolimatta 1 kohdan säännöksistä velallinen voi maksaa minkä tahansa euroyksikön tai osallistuvan jäsenvaltion kansallisen rahayksikön määräisen ja kyseisessä jäsenvaltiossa maksettavan määrän hyvittämällä sen velkojan tilille joko euroyksikkönä tai kansallisena rahayksikkönä. Määrä voidaan hyvittää velkojan tilille hänen tilinsä yksikköarvon määräisenä, jolloin mahdollinen muuttaminen suoritetaan muuntokurssien mukaisesti. >EP:n äänestyksessä hyväksytty teksti> (3) Velallinen voi maksaa minkä tahansa euroyksikön tai osallistuvan jäsenvaltion kansallisen rahayksikön määräisen ja maksettavan määrän hyvittämällä sen velkojan tilille joko euroyksikkönä tai kansallisena rahayksikkönä. Määrä voidaan hyvittää velkojan tilille hänen tilinsä yksikköarvon määräisenä, jolloin mahdollinen muuttaminen suoritetaan muuntokurssien mukaisesti. Kaikkien velkojien, joilla on euromääräinen tili, on hyväksyttävä se, että velallinen maksaa velkansa euroissa kyseiselle tilille, paitsi jos hän on sen nimenomaan kieltänyt. (Tarkistus 17) 8 artiklan 6 kohta a (uusi) >EP:n äänestyksessä hyväksytty teksti> (6a) Hintojen, mukaan lukien pankkimaksut, säännöllistä valvontaa on harjoitettava ennen yhteiseen rahaan siirtymistä, sen aikana ja sen jälkeen. (Tarkistus 32) 8 artiklan 6 kohta b (uusi) >EP:n äänestyksessä hyväksytty teksti> (6b) Jäsenvaltiot antavat aiheellisiksi katsomansa säännökset, jotta euron lailliseksi rahayksiköksi käyttöön ottamisen kriittisimmässä vaiheessa hintojen ilmoittaminen eurona ei johda kuluttajia harhaan niiden tavaroiden tai palvelujen todellisen arvon osalta, joita he ostavat. (Tarkistus 20) 8 artikla a (uusi) >EP:n äänestyksessä hyväksytty teksti> 8 a artikla Riskien arviointia koskevaan lainsäädäntöön sopeutumisen vuoksi euron ja osallistuvien jäsenvaltioiden valuutan välillä ei oleteta olevan minkäänlaista kurssiriskiä, kuten ei myöskään näiden kansallisten valuuttojen välillä. (Tarkistus 21) 8 artikla b (uusi) >EP:n äänestyksessä hyväksytty teksti> 8 b artikla Euroon osallistuvien maiden välinen tavallinen valuutanvaihto tapahtuu ilman kuluja ja kustannuksia. (Tarkistus 22) 9 artikla >Alkuperäinen teksti> Kansallisen rahayksikön määräiset setelit ja metallirahat säilyttävät asemansa laillisena maksuvälineenä kolmatta vaihetta edeltävänä päivänä voimassa olleiden aluerajojen sisällä. >EP:n äänestyksessä hyväksytty teksti> Kansallisen rahayksikön määräiset setelit ja metallirahat säilyttävät asemansa laillisena maksuvälineenä samojen aluerajojen sisällä kuin ne, jotka olivat voimassa kolmatta vaihetta edeltävänä päivänä. (Tarkistus 23) 9 artikla a (uusi) >EP:n äänestyksessä hyväksytty teksti> 9 a artikla Kaikki 1 päivän tammikuuta 1999 jälkeen julkisen vallan liikkeelle laskemat obligaatiot, valtion arvopaperit ja yli kolmivuotiset maksumääräykset laaditaan euroissa. (Tarkistus 24) 10 artikla >Alkuperäinen teksti> EKP ja osallistuvien jäsenvaltioiden keskuspankit laskevat liikkeeseen euromääräiset setelit viimeistään 1 päivänä tammikuuta 2002. Huolimatta 15 artiklasta nämä setelit ovat ainoita seteleitä, joilla on laillisen maksuvälineen asema kaikissa kyseisissä jäsenvaltioissa. >EP:n äänestyksessä hyväksytty teksti> EKP laskee liikkeelle euromääräiset setelit, jotka se itse levittää, viimeistään 1 päivänä tammikuuta 2002. Huolimatta 15 artiklasta nämä euromääräiset setelit ovat ainoita seteleitä, joilla on laillisen maksuvälineen asema kaikissa kyseisissä jäsenvaltioissa. (Tarkistus 25) 11 artikla >Alkuperäinen teksti> Osallistuvat jäsenvaltiot laskevat liikkeelle viimeistään 1 päivänä tammikuuta 2002 euron ja sentin määräisiä metallirahoja noudattaen yksikköarvoja ja teknisiä eritelmiä, jotka neuvosto voi vahvistaa perustamissopimuksen 105 a artiklan 2 kohdan toisen virkkeen mukaisesti. Huolimatta 15 artiklasta nämä metallirahat ovat ainoita metallirahoja, joilla on laillisen maksuvälineen asema kaikissa kyseisissä jäsenvaltioissa. Lukuun ottamatta liikkeeseen laskevaa viranomaista ja liikkeeseen laskevan jäsenvaltion kansallisessa lainsäädännössä erityisesti nimettyjä henkilöitä kenelläkään ei ole velvollisuutta hyväksyä enempää kuin 50 metallirahaa yksittäisenä maksusuorituksena. >EP:n äänestyksessä hyväksytty teksti> Osallistuvat jäsenvaltiot laskevat liikkeelle viimeistään 1 päivänä tammikuuta 2002 euron ja sentin määräisiä metallirahoja noudattaen yksikköarvoja ja teknisiä eritelmiä, jotka neuvosto vahvistaa perustamissopimuksen 105a artiklan 2 kohdan toisen virkkeen mukaisesti. Huolimatta 15 artiklasta nämä metallirahat ovat ainoita metallirahoja, joilla on laillisen maksuvälineen asema kaikissa kyseisissä jäsenvaltioissa. Lukuun ottamatta liikkeeseen laskevaa viranomaista ja liikkeeseen laskevan jäsenvaltion kansallisessa lainsäädännössä erityisesti nimettyjä henkilöitä kenelläkään ei ole velvollisuutta hyväksyä enempää kuin 50 metallirahaa yksittäisenä maksusuorituksena. (Tarkistus 26) 12 artikla >Alkuperäinen teksti> Osallistuvien jäsenvaltioiden on varmistettava riittävät jäljennösten ja väärennösten vastaiset pakotteet. >EP:n äänestyksessä hyväksytty teksti> Jäsenvaltioiden on yhteistyössä toistensa kanssa varmistettava riittävät jäljennösten ja väärennösten vastaiset pakotteet. (Tarkistus 33) 12 artikla a (uusi) >EP:n äänestyksessä hyväksytty teksti> 12 a artikla Rajoittamatta perustamissopimuksen 105 a artiklan määräyksiä yleisön keskuuteen tarkoitettuja muita maksuvälineitä kuin seteleitä tai kolikoita saa laskea liikkeeseen ainoastaan neuvoston asetuksen nojalla. Jäsenvaltioiden on määrättävä riittävät seuraamukset luvattomasta maksuvälineiden liikkeeseen laskusta. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi (EY) euron käyttöön ottamisesta (KOM(96)0499 - C4-0579/96 - 96/0250(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(96)0499 - 96/0250(CNS)), - neuvoston kuultua sitä (C4-0579/96), - ottaa huomioon työjärjestyksensä 58 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön ja ympäristö-, terveys- ja kuluttajansuojavaliokunnan lausunnon (A4-0375/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. Kehottaa puhemiestään välittämään tämän lausunnon neuvostolle ja komissiolle.